b"\n_START_ARTICLE_\nIMVU\n_START_PARAGRAPH_\nIMVU on netin verkossa oleva virtuaalinen 3D-yhteis\xc3\xb6, johon voi liitty\xc3\xa4 ilmaiseksi. IMVU ei varsinaisesti ole peli, vaan '3D IM', yhdistelm\xc3\xa4 pikaviestint\xc3\xa4\xc3\xa4 ja virtuaalitodellisuutta MySpace-tyyppisen muokattavan nettisivumuotoisen profiilin kera. IMVU:a pelaa p\xc3\xa4ivitt\xc3\xa4in n. 50\xc2\xa0000\xe2\x80\x93120\xc2\xa0000 pelaajaa. IMVU:n toimipiste sijaitsee Palo Altossa Kaliforniassa. IMVU:n s\xc3\xa4\xc3\xa4nt\xc3\xb6ihin sovelletaan Yhdysvaltain lakia._NEWLINE_IMVU on beta-vaiheessa, ja se on ollut olemassa vuodesta 2004.\n_START_SECTION_\nKohdeyleis\xc3\xb6\n_START_PARAGRAPH_\nIMVU:a mainostetaan l\xc3\xa4hinn\xc3\xa4 nuorille ja teini-ik\xc3\xa4isille, tosin yhteis\xc3\xb6st\xc3\xa4 l\xc3\xb6ytyy my\xc3\xb6s monen ik\xc3\xa4isi\xc3\xa4 aikuisia. Aikuisten l\xc3\xa4sn\xc3\xa4oloa tukee Access Pass. Ensisijainen kieli on siell\xc3\xa4 englanti, tosin yhteis\xc3\xb6 on maailmanlaajuinen, joten muidenkin kielien (kuten suomen) puhujia voi my\xc3\xb6s l\xc3\xb6yt\xc3\xa4\xc3\xa4.\n_START_SECTION_\nProfiilin luominen ja yll\xc3\xa4pito\n_START_PARAGRAPH_\nProfiilia luodessa saa ilmaiseksi k\xc3\xa4ytett\xc3\xa4v\xc3\xa4kseen valitsemansa 3D-hahmon, huoneen, prediittej\xc3\xa4 ja nettisivun, jota voi muokata paneelien toiminnoilla ja erilaisilla koodeilla. Kaikki hahmot saavat alussa Guest_ ('Vieras_') etuliitteen nimeen merkkin\xc3\xa4 siit\xc3\xa4, ett\xc3\xa4 nimeen liitetty\xc3\xa4 k\xc3\xa4ytt\xc3\xa4j\xc3\xa4tili\xc3\xa4 ei ole ostettu omaksi. Kun tilin ostaa omaksi, sit\xc3\xa4 ei en\xc3\xa4\xc3\xa4 myyd\xc3\xa4 uudelleen toiselle k\xc3\xa4ytt\xc3\xa4j\xc3\xa4lle jos se ei ole ollut aktiivinen, ja 'Guest_' etuliite poistetaan. Jos 'Guest_' tili on ollut hiljainen tarpeeksi pitk\xc3\xa4\xc3\xa4n ja nimi on haluttu (esim. koska se on alkuper\xc3\xa4inen ilman lis\xc3\xa4ttyj\xc3\xa4 numeroita), se lis\xc3\xa4t\xc3\xa4\xc3\xa4n 'Premium Names' listalle, jolloin nimi on kenen tahansa tilins\xc3\xa4 omistajan ostettavissa krediiteill\xc3\xa4.\n_START_SECTION_\nHahmon muodostaminen\n_START_PARAGRAPH_\nIMVU:ssa kaikilla on 'pohjahahmo' ('Avatar'), jolla on varsin nukkemainen ulkon\xc3\xa4k\xc3\xb6, mutta sen jokainen ruumiinosa on vaihdettavissa, jolloin hahmosta voi saada my\xc3\xb6s l\xc3\xa4hes realistisen oloisen. Kaikki ruumiinosat ovat virtuaalituotteita, joten ne maksavat joko krediiteiss\xc3\xa4 tai prediiteiss\xc3\xa4.\n_START_SECTION_\nVirtuaalitilat ja liikkuminen\n_START_PARAGRAPH_\nIMVU ei ole virtuaalimaailmana yhten\xc3\xa4inen, sill\xc3\xa4 kaikki huoneet ovat kopioitavissa, jolloin ne voi myyd\xc3\xa4 omaksi. Huoneet ovat useimmiten yksityisi\xc3\xa4 ja sinne voi kutsua ihmisi\xc3\xa4 yst\xc3\xa4v\xc3\xa4listalta. Tosin huoneen voi muuntaa julkiseksi Access Passin tai VIP:n avulla, jolloin kuka tahansa tai erikoispassin omistajat voivat k\xc3\xa4yd\xc3\xa4 niihin sis\xc3\xa4\xc3\xa4n._NEWLINE_IMVU:ssa ei voi k\xc3\xa4vell\xc3\xa4 n\xc3\xa4pp\xc3\xa4imist\xc3\xb6n avulla, vaan siell\xc3\xa4 klikataan keltaisiin pisteisiin joissa hahmo tekee sille osoitettua toimintoa. K\xc3\xa4vely\xc3\xa4 n\xc3\xa4pp\xc3\xa4imist\xc3\xb6ll\xc3\xa4 on tuskin odotettavissa p\xc3\xa4ivityksiin, sill\xc3\xa4 IMVU pit\xc3\xa4isi koodata kokonaan uudelleen t\xc3\xa4m\xc3\xa4n toiminnon lis\xc3\xa4\xc3\xa4miseksi.\n_START_SECTION_\nVirtuaalivaluutat\n_START_PARAGRAPH_\nIMVU:ssa on kolme virtuaalivaluuttaa - krediitit ('Credits'), prediitit ('Promo Credits' tai 'Predits') ja kehitt\xc3\xa4j\xc3\xa4rahake ('Developer Tokens'). Krediitit ovat n\xc3\xa4ist\xc3\xa4 monik\xc3\xa4ytt\xc3\xb6isin valuutta - niit\xc3\xa4 voi k\xc3\xa4ytt\xc3\xa4\xc3\xa4 virtuaaliostoksiin, uuden nimen hankkimiseen, mainostamiseen ja uusien virtuaalituotteiden luomiseen. Niit\xc3\xa4 voi my\xc3\xb6s ostaa ja myyd\xc3\xa4 oikealla rahalla, mik\xc3\xa4 mahdollistaa sis\xc3\xa4ll\xc3\xb6ntuottajien ('developers') toimeentulon. Prediitit ovat rajoitetumpia, sill\xc3\xa4 niit\xc3\xa4 ei voi antaa muille, ostaa tai myyd\xc3\xa4 ja ne ovat vain omia virtuaaliostoksia varten, joten ne on tarkoitettu l\xc3\xa4hinn\xc3\xa4 palkkioksi tai lahjaksi IMVU:lta aloitteleville tai niille, jotka ovat p\xc3\xa4\xc3\xa4tt\xc3\xa4neet k\xc3\xa4ytt\xc3\xa4\xc3\xa4 IMVU:a t\xc3\xa4ysin ilmaiseksi. Kehitt\xc3\xa4j\xc3\xa4rahakkeita saavat vain sis\xc3\xa4ll\xc3\xb6ntuottajat niist\xc3\xa4 ostoksista, jotka on ostettu prediiteill\xc3\xa4, ja niit\xc3\xa4 voi k\xc3\xa4ytt\xc3\xa4\xc3\xa4 vain uusien virtuaalituotteiden luomiseen sek\xc3\xa4 mainostamiseen.\n_START_SECTION_\nSis\xc3\xa4ll\xc3\xb6ntuottajat\n_START_PARAGRAPH_\nSis\xc3\xa4ll\xc3\xb6ntuottajaksi tai kehitt\xc3\xa4j\xc3\xa4ksi voi ryhty\xc3\xa4 kuka tahansa k\xc3\xa4ytt\xc3\xa4j\xc3\xa4tilins\xc3\xa4 omistaja. 3D-mallien luomisen osaaminen ei ole v\xc3\xa4ltt\xc3\xa4m\xc3\xa4t\xc3\xb6nt\xc3\xa4, tosin siihen liittyv\xc3\xa4 tietous takaa varmimman toimeentulon. 4D-tuotteita voi tehd\xc3\xa4 ilman t\xc3\xa4t\xc3\xa4 tietoutta jos taidot ovat riitt\xc3\xa4v\xc3\xa4t niiden teksturoimiseen. Jos 3D-tuotteita ei halua luoda, voi my\xc3\xb6s luoda kaksiulotteisia tarroja ('stickers') nettiprofiileja varten. Jokaisen uuden virtuaalituotteen luominen maksaa joko krediiteiss\xc3\xa4 tai kehitt\xc3\xa4j\xc3\xa4rahakkeissa. Sis\xc3\xa4ll\xc3\xb6ntuottajat voivat tehd\xc3\xa4 tuotteista my\xc3\xb6s yksityisi\xc3\xa4, jos he tai asiakkaat haluavat tyylin jota muut eiv\xc3\xa4t ei voi kopioida._NEWLINE_Osa menestyneimmist\xc3\xa4 sis\xc3\xa4ll\xc3\xb6ntuottajista on ryhmittynyt yhteen j\xc3\xa4lleenmyyd\xc3\xa4kseen krediittej\xc3\xa4 ja tarjotakseen palveluja, ja voivat n\xc3\xa4in muuntaa krediittitulonsa todelliseksi tuloksi. Tosin on my\xc3\xb6s sivustoja, jotka vain n\xc3\xa4ytt\xc3\xa4v\xc3\xa4t t\xc3\xa4lt\xc3\xa4 huijatakseen rahaa, joten on suotavaa olla varovainen kenen kanssa asioi.\n_START_SECTION_\nErikoispassit\n_START_PARAGRAPH_\nErikoispasseja voivat ostaa l\xc3\xa4hinn\xc3\xa4 vain luottokortin omistajat. Access Pass (AP) on teini-ik\xc3\xa4isille sek\xc3\xa4 aikuisille passi, joka antaa kaksi julkista huonetta ja valikoiman laajennuksen muihin virtuaalituotteisiin joita alaik\xc3\xa4iset eiv\xc3\xa4t voi k\xc3\xa4ytt\xc3\xa4\xc3\xa4. VIP-passia varten on kuukausimaksu ja se antaa oikeuden tilin omistamiseen (joka on pysyv\xc3\xa4 passin lopettamisen j\xc3\xa4lkeenkin), krediittej\xc3\xa4 joka kuukausi, kaksi julkista huonetta ja mahdollisuuden itsepuolustukseen - muut kuin VIP:n omistajat eiv\xc3\xa4t voi torjua toimintoja joita muut hahmot tekev\xc3\xa4t omalleen. Vaikka VIP:n ja AP:n omistajat periaatteessa voivat luoda nelj\xc3\xa4 julkista huonetta, kolme on kuitenkin maksimi.\n_START_SECTION_\nAsiakaspalvelu\n_START_PARAGRAPH_\nIMVU:n asiakaspalvelu nojaa ennen kaikkea apulipukkeisiin ('help tickets'). Erityisesti IMVU:n asiakaspalvelussa onkin ollut ongelmia, sill\xc3\xa4 apulipukkeita on kasaantunut siin\xc3\xa4 m\xc3\xa4\xc3\xa4rin ett\xc3\xa4 osa k\xc3\xa4ytt\xc3\xa4jist\xc3\xa4 on joutunut odottamaan vastausta jopa vuoden ajan. Tosin VIP-passin omistajat ovat t\xc3\xa4ss\xc3\xa4 etuoikeutettuja, sill\xc3\xa4 heille vastaus tulee jo viikossa."